Richard Uritam
Richard Uritam (VR I/3) (16. mai 1892 Tõstamaa, Pärnumaa – 20. juuli 1957 New York, Ameerika Ühendriigid) oli Eesti sõjaväelane (kolonelleitnant) ja majandustegelane. Richard Uritam osales Vabadussõjas 2. ratsapolgu ülemana. Pärast Vabadussõda oli alates 1923. aastast Estonia Eksporttapamajade juhatuse liige. R. Uritam evakueerus Teise maailmasõja ajal 1944. aastal Saksamaale ja sealt 1949. aastal Ameerika Ühendriikidesse, kus ka 1957. aastal New Yorgis suri.